---
# System prepended metadata

title: '**Keskiviikko 11.11.**'

---

# **Keskiviikko 11.11.**

Tämä ketterän kehitysprojektin kehitysblogi on jäänyt jalkoihin, koska samaan aikaan on ollut kaksikin kurssia uusittavana ja ruotsin kurssikin hengittää niskaan. Eipä itselläni tosin olisi ollut paljoa kirjoitettavaakaan ennen tätä viikkoa. 

Vasta viime viikkoina on oikeastaan kunnolla selvinnyt, mitä minun odotetaan tässä projektissa tekevän, eli projektimme tietokannan, josta on tarkoitus puhua enemmän täsmäkoulutuksessa torstaina 12.11. Olen kuitenkin alkanut muotoilla tietokanntaa ERDPlus-palvelussa ER- ja relaatiokaavioiden muodossa.![](https://i.imgur.com/m1qGf9b.png)




Viime viikolla asensin lisäksi SQLiteStudio-ohjelman, koska tietokanta on tarkoitus toteuttaa SQLite-kielellä.

              ****
#               # Perjantai 13.11.

Tänään pidimme sprintin 2 aloituspalaverin. Sain tehtäväkseni luoda tietokannan pelille. Saa nähdä, onnistuuko: SQL-kielen taitoni ovat ruosteessa. Onneksi tosin sain linkin videomateriaaliin. 

Vihdoin työn ja tuskan jälkeen onnistuin myöss jotenkin pushaamaan tekemäni koodit sun muut Azureen. Ehkä tämä vielä iloksi muuttuu. 

                ****
#                 # Sprint 2

Tässä merkinässä käynin vähän poikkeuksellisesti läpi koko sprint 2:n tapahtumat omalta osaltani. 
Koska hoidan vain omaa, kokonaisuuden kannalta lopulta varsin pientä osaa, paljoa kertomista ei ole. Tämän sprintin aikana olen kuitenkin saanut tehtyä tietokannan luontikoodin ja suunnittelin itse tietokannan.

                   ****
#                    # Keskiviikko 18.11.
# 
Tällä viikolla olen alkanut hioa tietokantaa projektiimme. Ongelmilta ei ole vältytty, sillä ensin Unity puski virheilmoituksia eikä tietokantaan tullut mitään. Tänään sain korjattua tuon ensin ilmenneen ongelman, mutta Unity ei silti luo tietokannasta meta-tiedostoa (meta file). Olen yrittänyt etsiä apua netistä, mutta toistaiseksi tuloksetta. Pitänee taas kääntyä opettajan puoleen...

                  ****
#                   # Torstai 19.11.

Tänään toimin kirjurina kolmannen sprintin aloituspalaverissa. Uskoisin jotenkin selvittäneeni tietokannan tekemiseen liittyneet aiemmat ongelmat - vielä kun saisin jotenkin pushattua muutokset Azureen. Illalla olisi edessä (taas) palaveri. Pakko kai selvitä siitäkin, vaikka aikaa on tämän projektin aikana mennyt omalta osaltani enemmän palavereissa istumiseen päivästä toiseen kuin itse hommien hoitamiseen...

                     ****
#                      # Sprint 3

Tämän sprintin aikana olen toiminut Daily Scrumiemme kirjurina, ja saanut ainakin jollain tavalla tietokannan liitettyä peliin. Toki ongelmia on ollut myös: virheilmoituksia riitti, sen voitte uskoa, mutta ne on myös saatu korjattua. Jouduin vaihtamaan tarvittavat plugin-tiedostot toisiin versioihin, mutta se kävi toisaalta äkkiä kokemuksella ja virheilmoitukset loppuivat siihen.

Pelin on suunniteltu olevan julkaisukunnossa 3.12. Luulen että siihen mennessä omakin osuuteni on vihdoin paketissa; eipä se toisaalta ole ollut mikään erityisen merkittävä verrattuna siihen, mitä muut tekee, ja omat tietokantaohjelmointitaitonikin ovat pikkuisen ruosteessa...

                       ****
#                        # Torstai 26.11.
# 
Hypi tasajalkaa, nyt se hupi alkaa: nimittäin Sprintti 4. Vähän kyllä jännittää, sillä eilisessä retrospektiivissä musta tehtiin tämän sprintin puheenjohtaja. Pj:n asema ei tosin ole ollut toivelistani kärjessä - eikä kai Topkolmosessakaan - mutta yritän selvitä kunnialla, vaikka tämä asema kai vähän enemmän vastuuta tuokin...

                         ****
#                          # Perjantai 27.11.
# 
Tänään testailimme tietokantaa Jannen kanssa. Parissa paikkaa jouduin häntä neuvomaan, mutta hän kyllä sai homman pian mallilleen; ainakin hän nyt ymmärtänee omia ponnistuksiani tietokannan parissa - ja varmasti opin jotain vielä itsekin...

                         ****
#                          # Lauantai 28.11.

Tänään vietin itse vapaapäivää ketterästä kehitysprojektista, kun oli muita kiireellisiä hommia, mutta eilen kyllä oli hyvä päivä: tietokanta saatiin toimimaan. Ehkä tästä jotain tulee... Mutta nyt pitää mennä, muut hommat, kuten uusittava c++-ohjelmointi odottaa...

                       ****
#                        # Sunnuntai 29.11.

Tältä päivältä ei kerrottavaa. Olen keskittynyt muihin töihin, joita riittää eikä ne lopu tekemällä. Huomenna aamulla heti kymmeneltä palaveri...

                      ****
#                       # Maanantai 30.11.

Tänään oli ihan OK päivä. Täydentelimme Jannen kanssa tietokannan skriptiä, vaikka jouduinkin vähän selventämään eräitä SQL-kielen käsitteitä hänelle, mutta niistä selvittiin äkkiä. Ehkä tästä vielä jotain tulee...

                     ****
#                      # Tiistai 1.12.
# 
Tänä aamuna tein lähinnä "kosmeettista korjailua" tietokannan koodiin, ja koska edessä on iltapäivällä ruotsin tentin uusinta, en vielä tiedä, mitä tulen loppupäivästä tekemään. Aikataulun mukaan ylihuomenna pelin pitäisi olla "julkaisukunnossa".

                  **** 
#                   # Keskiviikko 2.12.
# 
Tämänpäiväisessä tapaamisessa toimeksiantajamme - siis Martti Havukaisen ja IB-lukiolaisten - kanssa pohdittiin kolmatta kenttää peliimme. Tietokanta toimii jo työpöytäversiossa tietokoneella, mutta Androidin kanssa jotain ongelmia. Uskon kuitenkin, että vielä tästä tulee jotain... 

                  ****
#                   # Torstai 3.12.
# 
Tänään alkoikin sitten viides sprintti. Toivottavasti tietokantaongelmat Androidilla saadaan korjattua. Kyllähän se vähän kaivelee, kun sain selättää monet vaikeudet, eikä se kuitenkaan toimi kaikilla alustoilla. No, ainakinpahan muutkin sai tuta, että tämä tietokanta ei todellakaan ollut mikään läpihuutojuttu. Voisinpa vain auttaa enemmän, mutta muutkin kurssit hengittää niskaan... 

                 ****
#                 # Perjantai 4.12.

Eilen otin tehtäväksi suunnitella päävalikon kolmelle painikkeelle (ääni, profiili, credits) uudet kuvakkeet. Sekään ei ollut mikään läpihuutojuttu, kuten sain huomata: hiirellä symmetrinen piirtäminen on tosi vaikeaa. Siksi jatkankin sen parissa tänään. Nyt tosin iski idea...

                ****
#                 # Lauantai 5.12.
# 
Eilen illalla sainkin ne kuvakkeet valmiiksi ja Azureen. Tiesin, että kannatti pohjustaa symmetriaa perinteisin konstein kynällä ja paperilla. Saas nähdä mihin hommin joudun sitten maanantaina...![](https://i.imgur.com/SJMqnWx.jpg)

                ****
#                 # Sunnuntai 6.12.

Eilen sainkin sen kuvakehomman selvitettyä, joten olen tänään hoitanut muiden kurssien hommia. Saa nähdä, mitä maanantai tuo tullessaan.

                ****
#                 # Maanantai 7.12.

Tämän viikon savottana onkin sitten testata, miten se peli toimii puhelimessa. Saas nähdä miten siinä käy. Alku ei ainakaan tainnut olla lupaavin mahdollinen, kun en oikein tiedä, miten tarkalleen pitäisi toimia...

                ****
#                 # Tiistai 8.12.

Projekin testaus puhelimella ei ota oikein onnistuakseen, sillä varastoistani ei tunnu löytyvän USB-kaapelia, joka ottaisi kosketuksen. Olisinpa osannut varautua tähän jo aiemmin. Mitähän sitä oikein keksisi...

                ****
#                 # Keskiviikko 9.12.

Huolimatta siitä, että en ole teknisistä ongelmista johtuen pystynyt täyttämään viimeisintä tehtävääni eli testaamaan peliämme puhelimella, olen toiveikas. Ehkä tämä tästä vielä iloksi muuttuu - ja suunnittelinhan pelille jo tietokannan sekä ideoin päävalikon painikkeiden kuvakkeet...

                 ****
#                  # Torstai 10.12.

Tänään en ole saanut tehtyä oikein mitään, kun USB-kaapeli ei ota kosketusta puhelimeen, niin en ole pystynyt edelleenkään testaamaan peliä puhelimella. Toivottavasti huomenaamulla mullekin keksitään vielä joku homma, vaikka fiktiivinen maaliviiva (onneksi) häämöttääkin jo...

                 ****
#                  # Perjantai 11.12.

Dev-miitissä päätettiin, että kun testaus puhelimella ei onnistu, niin testaapa Juuso peliä läppärillä. No sehän passaa. Ainakaan ei tarvitse tuskailla USB-kaapelien kanssa. Kyllä tämä tästä vielä iloksi muuttuu takuulla.

                  ****
#                   # Maanantai 14.12.

Viikonloppu meni testatessa peliä läppärillä. Se sujui hyvin, joten viikonlopusta ei ole paljon kertomista - muu aika meni olio-ohjelmoinnin tentissä ja c++ uusintaa tehdessä. Nähtävästi projektin lähestyessä loppua vähenee aiheetkin mistä tähän kehittäjäblogiin kirjoittaa. No, eipä silti, onhan tämä hommia teettänytkin...

                  ****
#                   # Tiistai 15.12.

Tämäkin päivä on mennyt testaillessa peliä läppärillä. Hyvin on sujunut ja verrattuna aiempiin hommiin mitä olen tehnyt aiemmin tässä projektissa, tuntuu jopa leppoisalta. Toisten mielestä tein jo sen tietokannan kanssa ison työn, mutta tiedä häntä. Tein vain sen mitä piti, niin hyvin kuin osasin, ei siinä sen kummempaa - ja sama näiden muidenkin hommien kanssa, mitä on annettu tehtäväksi.

                  ****
#                   # Keskiviikko 16.12.

Testausrintamalta ei mitään uutta. Olen yrittänyt, kuten aina, hoitaa osani niin hyvin kuin vain osaan, vaikka muutakin kiireellistä tekemistä riittää. Ja sitten on vielä tämä jatkuva Discordissa istuminen - se vasta nakertaa hermoja ja vie työaikaa, varsinkin kun tekee yhtä aikaa 2-3 kouluhommaa yötä myöten, eikä Discordistakaan pääse ennen kuin ulkona hämärtää...

                  ****
#                   # Torstai 17.12.

Tämä onkin sitten viimeinen blogimerkintä tämän kurssin osalta. Kyllähän tätä oli ihan kiva tehdä ja tässä oppikin uutta. Ei tätä silti jää ikävä: koko kurssin ajan sai tehdä tämän ohessa muitakin kursseja ja tenttejäkin. Hommia on saanut painaa aamusta yömyöhään. Paljon sain tapella sen kanssa, että edes jonkinlaisen tietokannan saisi aikaiseksi, mutta ihan käyttökelpoinen siitä kuitenkin tuli, vaikka sitä versiota mitä itse työstin ei pystyttykään käyttämään lopullisessa pelissä. Hyvilläni olen silti, että onnistuin edes tuolla tasolla - ja ryhmältäkin tuli kiitosta.

Pahinta ei edes ollutkaan koodaus, vaan se jatkuva Discordissa päivystäminen. Tuntui että siinä lähes jatkuvassa voicessa roikkumisessa meni työaikaa hukkaan, kun oli niin paljon muutakin tekemistä - sillä seurauksella, että sain paiskia hommia yötä myöten ja seuraavaana aamuna suunnilleen heti herättyä Discordiin tai luennolle/ohjaukseen. Ainakin viime viikkoina on tuntunut siltä, että kotona saa olla Discordin ääressä koko päivän, eikä mihinkään pääse lähtemään, ennen kuin ulkona on jo hämärää tai jopa pimeää. 

En koe, että olisin tehnyt sen enempää töitä tämän projektin eteen kuin muutkaan. Arvosanaksi antaisin itselleni korkeintaan 2, perusteluna se, että tein vain sen mitä piti, niin hyvin kuin osasin. Ja tiedän etten ole välttämättä pitänyt tätä blogiakaan niin aktiivisesti kuin ehkä olisi pitänyt. Mutta muutkin hommat painoivat päälle.

Janne Järvikylälle antaisin arvosanaksi ainakin 4. Hänen panoksensa projektityöhön oli huomattava. Hän sopi mielestäni hyvin product ownerin rooliin ja suoriutui tehtävistään hyvin. Hän oli projektiin erittäin sitoutunut. Myös viestintä toimi välillämme hyvin. Tietokannan koodaaminen, johon hän lisäkseni osallistui, taisi tuottaa hänelle joitakin hankaluuksia, vaikka ilmeisesti onnistuinkin opastamaan hänet pahimman yli.

Scrum Masterimme Karri oli hänkin erittäin sitoutunut projektiin. Hän hoiti äänipuolen selvästi asiantuntevalla otteella. Myös musiikki ansaitsee kiitosta. Karri selvästi löysi roolinsa projektissa ja teki kiitettävää jälkeä - kehitettävää en keksi. Arvosana 4.

Eemi oli projektin aikaan myös töissä, joten siihen nähden miten hän ja Mikko onnistuivat 3D-mallinnuksessa, en voi kuin onnitella heitä molempia. Tuskin ainakaan itse olisin onnistunut kyseisessä asiassa paremmin. Arvosana vähintään 3 molemmille.

Nikon drag'n drop-mekaniikka toimi todella hyvin. Viestintä hänen kanssaan pelasi myös, vaikka en muodostanutkaan hänen kanssaan yhtä läheistä ryhmätoveruutta kuin esimerkiksi Jannen kanssa. Silti hänkin hoiti osansa mielestäni hyvin. Arvosana vähintään 3.

Roosan GUI kävi läpi parikin kehitysvaihetta, mutta täytyy myöntää, että lopputulos on silmää miellyttävä. Muiden tavoin hänkin sitoutui kiitettävästi projektiin ja yhteistyö ja viestintä pelasivat. En löydä kehitettävää hänen toimistaan. Arvosana vähintään 3. 

Tuntikirjanpitoni ei ollut täydellistä, mutta tästä saanee jonkinlaisen kuvan:
![](https://i.imgur.com/IIopsqg.jpg)
